钦定古今图书集成/明伦汇编/闺媛典/第126卷 > 王祥妻郑氏
## 钦定古今图书集成/明伦汇编/闺媛典/第126卷 > 王祥妻郑氏

按《金华府志》：“郑氏，郑升女也。性孝谨，年十七，归同里
王祥。祥病垂革，语之曰：‘我家贫苦，何恃以存？宜及少
艾，择所依’。”对曰：“妾与君为夫妇一纪馀，犹不知我心。
苟有他志，犬豕不食其馀。”祥殁，子瑶甫十一岁，纺绩
自给，经理其家，而瑶卒以成立。洪武初，观察使表其
门而复其家。